CELEX: 32005R1010
Language: mt
Date: 2005-06-30 00:00:00
Title: Regolament tal-Kummissjoni (KE) Nru 1010/2005 tat- 30 ta' Ġunju 2005 li jemenda r-Regolament tal-Kummissjoni (KE) Nru 628/2005 li jimponi dazju provviżorju anti-dumping fuq importazzjonijiet ta' salamun imrobbi li joriġina min-Norveġja

5.12.2008           MT             Il-Ġurnal Uffiċjali ta’ l-Unjoni Ewropea                         399

32005R1010

L 170/32                       IL-ĠURNAL UFFIĊJALI TA’ L-UNJONI EWROPEA                         1.7.2005

                  REGOLAMENT TAL-KUMMISSJONI (KE) Nru 1010/2005

                                    tat-30 ta' Ġunju 2005
        li jemenda r-Regolament tal-Kummissjoni (KE) Nru 628/2005 li jimponi dazju
     provviżorju anti-dumping fuq importazzjonijiet ta’ salamun imrobbi li joriġina min-
                                          Norveġja

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat r-Regolament tal-Kunsill (KE) Nru 384/96 tat-22 ta’ Diċembru 1995 dwar
il-protezzjoni kontra importazzjonijiet li huma l-oġġett ta’ dumping minn pajjiżi mhux
membri tal-Komunità Ewropea1 (‘ir-Regolament bażiku’) u b’mod partikulari l-Artikolu 7
tiegħu,

Wara li kkonsultat mal-Kumitat Konsultattiv,

Billi:

1.         IL-MIŻURI EŻISTENTI

(1)        Wara l-bidu ta' investigazzjoni2 tal-anti-dumping fit-23 ta' Ottubru 2004, fit-
           23 ta' April 2005, il-Kummissjoni imponiet dazji provviżorji fuq importazzjonijiet ta'
           salamun imrobbi li joriġina min-Norveġja3 ("Regolament li jimponi dazju
           provviżorju").

(2)        Id-dazji provviżorji tal-anti-dumping li ħadu s-sura ta' dazji ad valorem li jvarjaw
           minn 6.8% għal 24.5% tal-valur tal-prodotti importati japplikaw mis-27 ta' April 2005.

2.         FORMA TAL-MIŻURI PROVVIŻORJI ANTI-DUMPING

(3)        Il-miżuri anti-dumping jistgħu jieħdu forom differenti. Pereżempju, għalkemm l-
           ammont attwali ta' dazju ad valorem ivarja skont il-prezzijiet tal-importazzjoni l-effett
           tal-prezz minimu tal-importazzjoni huwa fin-natura tiegħu statiku. L-għan taż-żewġ
           forom ta' miżuri huwa li jeliminaw l-effetti tad-dumping li jagħmlu l-ħsara. Meta tiġi
           biex tagħżel il-forma tal-miżura, il-Kummissjoni għandha diskrezzjoni wiesgħa.

1
           ĠU L 56, 6.3.1996, p. 1. Regolament kif emendat l-aħħar bir-Regolament (KE) Nru 461/2004 (ĠU
           L 77, 13.03.2004, p. 12).
2
           ĠU C 261, 23.10.2004, p. 8.
3
           ĠU L 104, 23.04.2005, p. 5.
 ---pagebreak--- 400             MT             Il-Ġurnal Uffiċjali ta’ l-Unjoni Ewropea                  5.12.2008

       F'investigazzjonijiet preċedenti ta' salamun imrobbi, dazji bbażati fuq prezz minimu
       tal-importazzjoni li huwa biżżejjed biex jitneħħew l-effetti tad-dumping li jagħmlu l-
       ħsara kienu l-aktar forma ta' miżuri mixtieqa.

(4)    Madankollu, dwar l-impożizzjoni ta' miżuri provviżorji fil-każ kurrenti, il-
       Kummissjoni kkunsidrat provviżorjament li prezz minimu tal-importazzjoni jista' jkun
       diffiċli li jiġi infurzat u jkun aktar faċli li jiġi evitat meta mqabbel ma’ forom oħra ta'
       miżuri. Għaldaqstant, f'din l-investigazzjoni, miżuri provviżorji kienu oriġinarjament
       imposti bħala dazji ad valorem.

(5)    Wara li ttieħdu miżuri provviżorji, is-suq tal-Komunità ra żieda sinifikanti,
       imprevedibbli u bla preċedent fil-prezzijiet tas-suq tas-salamun imrobbi. Is-sitwazzjoni
       hija aktar gravi minħabba l-fatt li l-biċċa l-kbira tas-salamun huwa nnegozjat bħala
       prodott frisk li ma jistax idum ħafna fuq l-ixkaffi tal-ħwienet. Għalhekk, il-
       varjazzjonijiet eċċessivi tal-prezzijjiet tas-suq ma jistgħux jiġu bbilanċjati billi jiġu
       maħżuna kwantitajiet suffiċjenti tal-prodott.

(6)    Fiċ-ċirkustanzi speċifiċi ta' dan il-każ, il-konsiderazzjonijiet oriġinali biex ma jiġux
       imposti prezzijiet tal-importazzjoni minimi m'għadhomx preżenti. Fil-fatt, bħalissa
       hemm ftit li xejn riskju li prezz minimu tal-importazzjoni ser jiġi evitat, għal kuntrarju
       ta' ċerti esperjenzi fil-passat. Minkejja dan, il-volatilità issa osservata fis-suq se
       tissuġġerixxi wkoll li dan l-iżvilupp drammatiku mhuwiex ta' natura permanenti li
       jpoġġi inkwistjoni l-iskoperti ta' dumping u ħsara li saru fir-rigward tal-perjodu ta'
       investigazzjoni.

(7)    Taħt dawn iċ-ċirkostanzi, huwa kkunsidrat tajjeb li tinbidel il-forma ta' miżuri għal
       prezz minimu ta' importazzjoni. Kif ġie msemmi hawn fuq, l-iskop tal-prezz tal-
       importazzjoni minimu huwa l-istess bħal dak tad-dazju ad valorem, jiġifieri biex
       ineħħu l-effetti ta’ ħsara tad-dumping.

(8)    Fejn l-importazzjonijiet jiddaħħlu bil-prezz tal-fruntiera tal-Komunità CIF li huwa
       ugwali, jew ogħla mill-prezz minimu ta' importazzjoni, ebda dazju ma jrid jitħallas.
       Jekk l-importazzjonijiet jiddaħħlu bi prezz aktar baxx, id-differenza bejn il-prezz u l-
       prezz minimu ta' importazzjoni stabbilit trid titħallas.

(9)    Fir-rigward tal-livell tal-prezz minimu ta' importazzjoni neċessarju sabiex jitneħħew l-
       effetti ta' ħsara tad-dumping, l-emenda preżenti ma tbiddilx is-sejbiet u l-metodoloġija
       użata fir-Regolament li jimponi dazju provviżorju, b'mod partikolari kif ġew imniżżla
       fil-premessi (132) sa (134) ta' dak ir-Regolament.

(10)   Peress li l-importazzjonijiet min-Norveġja li saru skont il-prezz minimu tal-
       importazzjoni jew ogħla ser ineħħu l-effetti ta' ħsara ta' dumping, huwa xieraq li l-
       prezz minimu għandu japplika għall-importazzjonijiet kollha min-Norveġja.

(11)   Is-salamun imrobbi huwa ġeneralment innegozjat fi preżentazzjonijiet differenti
       (imnaddaf bir-ras, imnaddaf bla ras, ħut sħiħ bla xewk, ħut bla xewk ieħor jew
       porzjonijiet bla xewk). Għalhekk, meta ġew emendati d-dazji eżistenti fil-forma l-
       ġdida tagħhom, livell ta' prezz ta' imporatazzjoni minimu li ma jħallix ħsara kellu jiġi
       stabbilit għal kull waħda minn dawn il-preżentazzjonijiet , sabiex jirrifletti l-ispejjeż
       żejda li saru fil-preparazzjoni ta' kull waħda minn dawn. F'dan ir-rigward, il-prezzijiet
 ---pagebreak--- 5.12.2008        MT             Il-Ġurnal Uffiċjali ta’ l-Unjoni Ewropea                          401

       ta' importazzjoni minimi huma bbażati fuq is-sejbiet ta' investigazzjonijiet dwar l-anti-
       dumping ta' qabel dwar il-prodott ikkonċernat, kif ukoll fuq is-sejbiet ta' din l-
       investigazzjoni. Dawn essenzjalment ġejjin mill-fatturi ta' konverżjoni, kif ġew inklużi
       fir-Regolament tal-Kunsill (KE) Nru 772/19994, u huma ukoll użati f'din l-
       investigazzjoni.

(12)   Il-produtturi ta' esportazzjoni għandhom jagħrfu li jekk jirriżulta li l-miżuri mhumiex
       effettivi, b'mod partikolari, jekk il-prezz minimu ta' importazzjoni jiġi mmanipulat,
       assorbit jew evitat, il-Kummissjoni tistà, wara li tikkonsulta mal-Kumitat Konsultattiv,
       tkompli temenda r-Regolament (KE) Nru 628/2005, fejn jixraq, sabiex tiżgura l-
       effettività tal-miżuri.

3.      TUL TA' ŻMIEN TAL-MIŻURI

(13)   Il-miżuri tal-anti-dumping provviżorji kienu oriġinarjament imposti għal perjodu ta'
       sitt xhur. Produtturi ta' esportazzjoni li jirrappreżentaw persentaġġ sinifikanti tas-suq
       involut talbu estensjoni tal-miżuri provviżorji għal perjodu ieħor li ma jaqbiżx it-tliet
       xhur.

(14)   Għalhekk, u skont l-Artikolu 7(7) tal-Regolament bażiku, ġie deċiż li jiġi estiż il-
       perjodu tal-miżuri provviżorji sat-22 ta' Jannar 2006, inkluż din il-ġurnata.

4.      ID-DISPOŻIZZJONI FINALI

(15)   Fl-interess ta' amministrazzjoni b'bażi soda, u b'kunsiderazzjoni għall-fatt li l-limiti ta'
       żmien għal kummenti kienu diġà ġew stabbiliti fir-Regolament li jimponi dazju
       provviżorju, irid jiġi stabbilit perjodu, li fih il-partijiet interessati li għarrfu l-preżenza
       tagħhom fil-limitu taż-żmien speċifikat fl-avviż tal-bidu jistgħu jagħmlu l-opinjonijiet
       tagħhom bil-miktub u jitolbu seduta ta' smigħ. Barra minn hekk, għandu jkun
       iddikjarat li s-sejbiet li jikkonċernaw l-impożizzjoni tad-dazji li saret għall-iskopijiet
       ta’ dan ir-Regolament huma provviżorji u jista’ jkun li jkollha titqies mill-ġdid għall-
       iskop ta’ kwalunkwe dazju definittiv.

ADOTTAT DAN IR-REGOLAMENT:

                                             Artikolu 1

L-Artikolu 1 tar-Regolament tal-Kummissjoni (KE) Nru 628/2005 qiegħed hawn jinbidel
b'dan li ġej:

‘1. Dazju tal-anti-dumping provviżorju qiegħed jiġi impost hawnhekk fuq l-importazzjonijiet
ta' salamun imrobbi (li mhux selvaġġ), disponibbli jew le bħala fillet, frisk, imkessaħ jew
iffriżat, li jaqa’ taħt il-kodiċi NM ex 0302 12 00, ex 0303 11 00, ex 0303 19 00, ex 0303 22
00, ex 0304 10 13 u ex 0304 20 13 (minn hawn ’il quddiem “salamun imrobbi”) li joriġina
min-Norveġja.

4
        ĠU L 101, 16.04.1999, p. 1. Ir-Regolament kif emendat l-aħħar bir-Regolament (KE) Nru 321/2003
        (ĠU L 47, 21.2.2003, p. 3).
 ---pagebreak--- 402              MT            Il-Ġurnal Uffiċjali ta’ l-Unjoni Ewropea                  5.12.2008

2. Salamun selvaġġ m'għandux ikun soġġett għad-dazju tal-anti-dumping provviżorju. Għall-
għan ta' dan ir-Regolament, salamun selvaġġ se jkun dak li fir-rigward tiegħu l-awtoritajiet
kompetenti tal-Istati Membri, fejn id-dikjarazzjoni tad-dwana għaċ-ċirkolazzjoni ħielsa huwa
aċċettat, ikunu sodisfatti, permezz tad-dokumenti kollha xierqa li għandhom jiġu ppreżentati
mill-partijiet interessati, li dan kien maqbud fil-baħar għas-salamun Atlantiku jew Paċifiku
jew fi xmajjar għal-salamun tad-Danubju.

3. L-ammont ta' dazju tal-anti-dumping provviżorju għandu jkun id-differenza bejn il-prezz
minimu ta' importazzjoni ffissat fil-paragrafu 4 u l-prezz nett ħieles fil-fruntiera tal-Komunità,
qabel id-dazju, jekk dan tal-aħħar huwa aktar baxx minn dak ta' qabel. M'għandu jinġabar
ebda dazju fejn il-prezz nett ħieles fil-fruntiera tal-Komunità huwa ugwali jew ogħla mill-
prezz minimu tal-importazzjoni korrispondenti ffissat fil-paragrafu 4.

4. Għall-għan tal-paragrafu 3, il-prezz minimu ta' importazzjoni li ġej għandu japplika għal
kull kilogramm ta’ piż nett tal-prodott:

      Preżentazzjoni ta' salamun imrobbi            Prezz minimu tal-            Kodiċi TARIC
                                                      importazzjoni
                                                   EUR/kg għall-piż nett
                                                       tal-prodott

Ħut sħiħ, frisk imkessaħ jew iffriżat                         2,81          0302 12 00 12, 0302 12
                                                                            00 33, 0302 12 00 93,
                                                                            0303 11 00 93, 0303 19
                                                                            00 93, 0303 22 00 12,
                                                                            0303 22 00 83

Imnaddaf, bir-ras, frisk, imkessaħ jew                        3,12          0302 12 00 13, 0302 12
iffriżat                                                                    00 34, 0302 12 00 94,
                                                                            0303 11 00 94, 0303 19
                                                                            00 94, 0303 22 00 13,
                                                                            0303 22 00 84

Ieħor (inkluż imnaddaf, bla ras), frisk,                      3,51          0302 12 00 15, 0302 12
imkessaħ jew friżat                                                         00 36, 0302 12 00 96,
                                                                            0303 11 00 12, 0303 11
                                                                            00 96, 0303 19 00 12,
                                                                            0303 19 00 96, 0303 22
                                                                            00 15, 0303 22 00 86

Ħut sħiħ bla xewk u ħut bla xewk maqtugħ                      4,99          0304 10 13 12, 0304 10
f'biċċiet, li jiżen aktar minn 300 g kull ħuta                              13 93, 0304 20 13 12,
bla xewk, friska, imkessħa jew iffriżata                                    0304 20 13 93

Ħut sħiħ ieħor bla xewk u ħut bla xewk                        6,00          0304 10 13 15, 0304 10
maqtugħ f'biċċiet, li jiżen aktar minn 300 g                                13 96, 0304 20 13 15,
jew inqas għal kull ħuta bla xewk, friska,                                  0304 20 13 96
imkessħa jew iffriżata
 ---pagebreak--- 5.12.2008        MT               Il-Ġurnal Uffiċjali ta’ l-Unjoni Ewropea                      403

5. Ir-rilaxx għaċ-ċirkolazzjoni ħielsa fil-Komunità tal-prodott imsemmi fil-paragrafu 1 għandu
jkun soġġett għad-dispożizzjoni ta’ garanzija, ekwivalenti għall-ammont tad-dazju
provviżorju.

6. F'każijiet fejn l-oġġetti ġarrbu ħsara qabel ma ddaħħlu fiċ-ċirkolazzjoni ħielsa u għalhekk,
il-prezz li tħallas attwalment jew li għandu jitħallas huwa mqassam għad-determinazzjoni tal-
valur doganali skont l-Artikolu 145 tar-Regolament tal-Kummissjoni (KEE) Nru 2454/935, l-
ammont tad-dazju anti-dumping, maħdum abbażi tal-paragrafu 4 hawn fuq, irid jitnaqqas
b'persentaġġ li jikkorrispondi mat-tqassim tal-prezz imħallas attwalment jew li għandu
jitħallas.

7. Sakemm ma jkunx speċifikat mod ieћor, għandhom japplikaw id-dispożizzjonijiet dwar id-
dazji doganali li huma fis-seħħ.’

                                               Artikolu 2

Mingћajr ħsara gћall-Artikolu 20 tar-Regolament tal-Kunsill (KE) Nru 384/96, fi żmien
għaxart ijiem ta’ xogħol mid-data tad-dћul fis-seћћ ta' dan ir-Regolament, il-partijiet
interessati jistgћu jagħmlu rikjesta għall-iżvelar tal-fatti u tal-konsiderazzjonijiet essenzjali li
fuq il-bażi tagћhom ġie adottat dan ir-Regolament, jagћtu l-opinjonijiet tagћhom bil-miktub u
japplikaw biex jinstemgћu oralment mill-Kummissjoni.

                                               Artikolu 3

It-tieni sentenza tal-Artikolu 3 tar-Regolament tal-Kummissjoni (KE) Nru 628/2005 qed
tinbidel b'dan li ġej:

‘L-Artikolu 1 ta’ dan ir-Regolament għandu japplika sat-22 ta’ Jannar 2006.’

                                               Artikolu 4

Dan ir-Regolament għandu jidħol fis-seħħ tlett ijiem wara dak tal-pubblikazzjoni tiegħu f'Il-
Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u hu applikabbli direttament fl-Istati Membri
kollha.

Magħmul fi Brussell, 30 ta' Ġunju 2005.

                                                  Għall-Kummissjoni
                                                  Peter MANDELSON
                                                  Membru tal-Kummissjoni

5
        ĠU L 253, 11.10.1993, p. 1.